**Dopune  
Popisa isprava i službenih obrazaca u 2020**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* čiji su sadržaji, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo dopunu važećeg Popisa isprava i obrazaca.

**Ministarstvo turizma**

Odlukom o uvođenju mjere za poticanje potrošnje u ugostiteljstvu i turizmu u Republici Hrvatskoj (Narodne novine,broj 125/19**)** uvodi se gospodarska mjera za poticanje potrošnje u ugostiteljstvu i turizmu u Republici Hrvatskoj. Mjera svojim rješenjima treba ispuniti i stvoriti uvjete za postizanje sljedećih ciljeva:

1. poticanje domaće ugostiteljsko-turističke potrošnje

2. povećanje udjela domaćih turista u korištenju ugostiteljskih i turističkih usluga

3. povećanje popunjenosti smještajnih i drugih ugostiteljsko- -turističkih kapaciteta

4. smanjenje izražene sezonalnosti hrvatskog turizma

5. povećanje primitaka radnika po osnovi radnog odnosa.

Slijedom navedenoga, u Popis isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), dodaje se sljedeći obrazac

|  |  |
| --- | --- |
| **Naziv isprave i službenog obrasca** | **Pravni izvor** |
| * Hrvatska turistička kartica | Odluka o uvođenju mjere za poticanje potrošnje u ugostiteljstvu i turizmu u Republici Hrvatskoj (Narodne novine, broj 125/19**)** |